****

**ליל הסדר**

**כהלכתו**

**והגדת לבנך**

**עמ"י – עש"ו**

**ליל הסדר**

**כהלכתו**

**"והגדת לבנך"**

**נכתב ונערך על ידי**

**הרב מרדכי בקנרוט**

**נשמח לקבל הערות והארות**

**בטלפון : 03-6190038**

**או בפלפון : 052-7614278**

**כמו כן ניתן להשיג**

**את ההגדה בטלפונים הנ"ל.**

**או בכתובת : האדמו"ר מגור 14**

**בני ברק**

**כל הזכויות שמורות**

**נדפס על דף שאין בו חילול שבת**

**ערב פסח תש"פ**

**ה ק ד מ ה !**

**היות והשנה נבצר מאיתנו לשבת כל המשפחות בצוותא חדא, וכולנו**

**צריכים לנהל את "ליל הסדר" כל אחד בביתו, ללא הכנה מוקדמת,**

**ויש הרבה אברכים ומבוגרים שעדיין אינם יודעים את כל המנהגים**

**המרובים של ליל הסדר, לכן בקשו ממני בני משפחתי, ושאר ידידי**

**לכתוב בקצרה את כל מנהגי בית אבא שהיו נוהגים מידי שנה על פי**

**[מנהגי רוזי'ן], וכן מנהגי עמך בית ישראל השייכים לכל מאן דבעי.**

**ובהמשך צרפנו גם מנהגים שנהגו בשבת חוה"מ, ושביעי של פסח.**

**כדי לעשות רצון כל איש ואיש, השתדלתי לכתוב בצורה מסודרת את**

**המנהגים, אפילו הדברים הפשוטים ביותר אשר נשכחים שלא במכוון.**

**וכדי ליתן רווח בין עדר לעדר כתבנו כמה "ווארטים" יפים על הגדה של**

**פסח וענייני דיומא שהיינו נוהגים לומר מידי שנה, "לגוון בעלמא", כדי**

**שלכל אחד יהיה את ההרגשה שהוא נמצא בבית אבא, וסבא, וממשיך**

**לנהוג במנהגים הקבועים לו מידי שנה, והוא מקיים את כל ענייני הסדר**

**כהלכתו, על פי מה שמבואר בשו"ע חלק ה'.**

**יש לציין כי עמל רב הושקע בעריכת ההגדה בזמן קצר ואני מקווה כי**

**הוא יהיה לתועלת הרבים לקיים "והגדת לבנך" כהלכתו.**

 **אחתום בברכת פסח כשר ושמח**

 **הרב מרדכי בקנרוט**

**עריכת השלחן !**

**כשהיינו מגיעים מבית הכנסת השלחן היה ערוך בגביעי כסף וכלים נאים,**

**וגביע של אליהו הנביא. הספה היתה מוצעת בסדין לבן, וכריות גדולות להסבה,**

**ולכל אחד מהמסובים היה מסודר כל הנצרך לו לסעודה בכל מכל כל.**

**הנשים הדליקו את הנרות ביו"ט לאחר שחזרנו מבית הכנסת, וכך היו נוהגים**

**בכל יו"ט, [אף שיש נוהגים גם ביו"ט להדליק את הנרות כמו בשבת].**

**והנשים מברכות ב' ברכות : להדליק נר של יו"ט, ושהחיינו.**

**אם חל ליל הסדר במוצאי שבת, [דהיינו ער"פ שחל בשבת]**

**צריכות הנשים קודם הדלקת הנרות לומר ברוך המבדיל בין קודש לקודש.**

**לאחר מכן הכינו את החרוסת, היא היתה קנויה בחבילה והוסיפו לזה**

**יין אדום זכר לדם, וכדי להשביחו. וכן הכינו את המי מלח.**

**[אם ליל הסדר חל בשבת קדש או במוצאי שבת, הכינו את המי מלח והחרוסת**

**לפני השבת, כמבואר במשנ"ב סימן תע"ג, ס"ק כ"א].**

**כמו כן הכינו קערה [ענקית] ששם שמו את התפוחי אדמה, חסה, צנוניות**

**פטרוזיליה, ביצים, מפיות וכו' הכל היה מוכן בשלחן בצד.**

**כמו כן כל ראש בית אב הכין לעצמו את הדברים לקערה, והן ג' מצות,**

**זרוע, ביצה, מרור, חרוסת, כרפס, חזרת, והניחם ליד הקערה, [כמבואר לקמן].**

**כשהתחילו את "ליל הסדר" יושב האבא בראש השלחן כשהוא לבוש קיטל לבן,**

**שהוא דומה לתכריכים ובזה יזכיר לו יום המיתה. כמו שמסופר על ה"בית ישראל"**

**ששנה אחת אחר שפשט את הקיטל אמר לסובבים אותו היום פושטים את הקיטל**

**אבל יבוא יום ולא יפשטו ממנו את הקיטל, וזהו תזכורת לחנך את דורות הבאים.**

**יש נוהגים בשנה ראשונה לא ללבוש קיטל, אולם המנהג ברוז'ין ללבוש את הקיטל**

**גם בשנה ראשונה. [צריכים להקפיד שלא להיכנס עם הקיטל לבית הכסא].**

****

**סדר הקערה ! נוסח האר"י ז"ל**

**עיין באר היטב סימן תע"ג ס"ק ח'**

 **----------------------**

**ג' מצות (חב"ד)**

**זרוע (חסד) ביצה (גבורה)**

**מרור (תפארת)**

**חרוסת (נצח) כרפס (הוד)**

**חזרת (יסוד)**

**"הקערה מלכות"**

**ומתחיל לסדר את הקערה : מתחיל בג' מצות, ומכריז "כהן", "לוי", "ישראל" [לפי**

**הנגון הידוע], ומכניסם לקערה כהן העליון, לוי באמצע, ישראל בתחתון.**

**וממשיך "זרוע" ומניחו על הקערה. "ביצה" ומניחו על הקערה, וכן הלאה, ומראה**

**כל דבר למסובים. את הסימנים היו מניחים על המצות, בזהירות יתירה כדי שלא**

**ישברו. [היום יש קערות גדולות שלכל מצה יש תא ועל הקערה למעלה היו**

**מניחים את שאר ירקות].**

**זרוע לוקחים כנף של עוף צלוי (צולין אותו על הגז כשהוא עדיין לא מבושל).**

**ביצה מבושלת בקליפתה, ושורפים מעט את הקליפה של הביצה על הגז.**

**מרור לוקחים כריין לבן. חרוסת בדרך כלל קונים חבילה ומוסיפים לזה יין.**

**כרפס תפו"א, צנון, פטרוזיליה, (חסה). חזרת כריין לבן מפורר, [אוכלים אותו**

**בכורך, כמו שיבואר לקמן בעזהי"ת].**

****

**צריכין להזהר שהקידוש יהיה משעת צאת הכוכבים ולא קודם לכן, היות ואכילת**

**מצה הוקשה לפסח, והקידוש צריך להיות בשעה הראויה למצה, ולא יאחר יותר**

**מדי, כדי שלא יישנו התינוקות, ויוכלו לשאול "מה נשתנה". וישיב להם כמ"ש**

**"והגדת לבנך", ולא ישכיבו אותם לישון עם קושיות, אלא רק לאחר שהאבא אמר**

**את התשובה עבדים היינו וכו' וישכילו להבין את התירוצים על הקושיות.**

**[היום שיש שעון קיץ, יש להשתדל להשכיבם לישון כמה שעות לפני**

**כניסת החג כדי שלא יהיו עייפים, כי ממילא הסעודה מתארכת מאד].**

**מצוה לחזר אחר יין אדום, ואם יש לו יין לבן משובח יותר שפיר דמי.**

**המנהג שכולם עושים קידוש ביחד ברוב עם הדרת מלך, ולא כמו בכל שבת**

**שרק האבא מקדש על היין, או אלו שהגיעו למצוות. (גם הנשים מקדשות**

**בלחש. ואם ברכו שהחיינו בהדלקת הנרות שלא יברכו עתה שהחיינו, וכן לא**

**יענו "אמן" אחר ברכת שהחיינו של הבעל המקדש).**

**אם חל ליל הסדר במוצש"ק אומרים בקידוש יקנה"ז, (יין, קידוש, נר, הבדלה, זמן)**

**והטעם שלא מברכים בשמים, עיין במסכת פסחים דף ק"ב ע"ב לפי הרשב"ם היות**

**וגם ביו"ט איכא נשמה יתירה, והתוס' הקשו אם כן נעשה ברכת בשמים במוצאי**

**יו"ט. ולכן כתבו דאין נשמה יתירה ביו"ט, ואיכא שמחת יו"ט באכילה ושתיה.**

**ושיטת הרשב"ם אפשר ליישב, דדוקא משבת ליום חול אמרינן "וי אבדה נפש",**

**דהוי יציאה מנשמה יתירה גדולה, ולכן בעינן בשמים. אבל ביו"ט אה"נ יש נשמה**

**יתירה אבל קטנה יותר משבת. ולכן משבת ליו"ט לא בעינן בשמים דאיכא קצת**

**נשמה יתירה, ומיו"ט לחול נמי לא מברכים על בשמים, שהנשמה יתירה ביו"ט**

**קלה יותר משבת, ולכן לא בעינן לברך על הבשמים, וד"ל.**

**שותים רביעית מהכוס בהסבה לצד שמאל, בגלל ב' סיבות, א. כיון שצריך לאכול**

**בימינו. ב. שמא יקדים קנה לושט, היות והושט הוא בצד ימין וכשהוא מטה ראשו**

**כלפי ימין נפתח הכובע שעל פי הקנה מאליו ויכנס שם המאכל ויבוא לידי סכנה.**

**גם מי שהוא איטר מיסב בצד שמאל, אף שלטעם א' צריך ליסב בימין כדי שיוכל**

**לאכול, מכל מקום חמירתא סכנתא מאיסורא, ושמא יקדים קנה לוושט.**

**נשים אינן מסבות דסמכינן על דעת הראבי"ה דבזמן הזה אפילו שהן**

**חשובות אינן צריכות להסב. בן אצל אביו צריך להסב, דאב מחיל**

**לבריה, ותלמיד אצל רבו אינו מיסב אלא אם כן נתן לו רשות.**

**שכח ולא היסב, בכל הכוסות לא יחזור וישתה, היות ונראה כמוסיף על הכוסות,**

**אבל בכוס שני יכול לשתות בלא ברכה, דהרי הוא שותה יין בתוך הסעודה,**

**וממילא אין זה נראה כמוסיף על הכוסות, עיין משנ"ב תע"ב ס"ק כ"א.**

**נוהגים לחלק קליות ואגוזים לתינוקות כדי שהתינוקות יראו שנוי וישאלו.**

****

**המנהג אצלנו שכל המסובין נוטלים ידים בלא ברכה, מדין דבר שטיבולו במשקה,**

**[י"ד שח"ט ד"ם], כמבואר בשו"ע סימן קנ"ח סעיף ד'. [יש נוהגים שרק בעה"ב נוטל**

**את ידיו, יש נוהגים שרק האנשים נוטלים ולא הנשים, נהרא ונהרא ופשטיה].**

**ומביאים לראש המשפחה מים לנטילת ידים, ובמשנ"ב סימן קנ"ח ס"ק כ' מבואר**

**ליטול ידיו לפי כל דיני הנטילה כמו בפת, ולפ"ז ראוי גם שלא לדבר עד האכילה.**

**ושמעתי שמנהג זידיטשוב לא לעשות נטילת ידים רגילה, אלא ליטול ידים רק עד**

**סוף קשרי אצבעותיו, על פי קבלה.**

**ויש ליתן טעם לזה, א. היות וכל הנטילה היא רק לשינוי בעלמא, וכדי שישאלו**

**התינוקות, כמבואר בשער הציון תע"ג ס"ק ס"ט. ב. כדי שלא יהיה נטילה ראויה**

**ולכן ברחצה יתחייב ודאי בנטילת ידים וכמ"ש לבאר לקמן, עיי"ש.**

****

**לוקחים מהכרפס תפו"א, צנונית, פטרוזיליה, (חסה), ומברכים עליהם בפה"א,**

**ויכוון בברכה זו על אכילת המרור שיאכל אחר כך, ומטבילים אותו במי מלח.**

**[במשנה ברורה בסימן תע"ג ס"ק כ', וכן בסימן תע"ה ס"ק מבואר דלכתחילה**

**צריך להיות הכרפס ממין שאינו מחמשת מיני מרור, לאפוקי חסה, אבל**

**אצלנו בבית כן נהגו לאכול חסה, וכמו שיבואר הטעם לקמן במרור].**

**לפי שיטת האריז"ל אוכלים את הכרפס בלא הסבה, היות ונוטריקון של "כרפס"**

**הוא ס' רבוא עבדו עבודת פרך. אף שיש אומרים דאין זה אלא רמיזא בעלמא.**

**ויזהר לאכול פחות מכזית כדי שלא יתחייב בברכה אחרונה, דהרי מכוון בברכה**

**זו להוציא את המרור, כנ"ל. ובדיעבד מי שאכל יותר מכזית לא יברך ברכה**

**אחרונה עיין משנ"ב סימן תע"ג ס"ק נ"ג, נ"ו. [בביאור הלכה הביא שיטת הרמב"ם**

**דבעינן לאכול כזית כיון דצריך נטילה בודאי כזית בעינן, וכן סובר הגר"א]. אולם**

**אנחנו פוסקים כמו המשנ"ב לכתחילה לאכול פחות בכזית, ובדיעבד שלא יברך.**

**ישאיר קצת מהכרפס בקערה, ויאכלנה אח"כ בזמן הסעודה. אם רבו המסובין**

**יוסיף להם לאכילת הכרפס ממה שהכין לו בקערה בצד.**

****

**לוקח את המצה האמצעית בוצע אותה לשנים את החלק הגדול יניח במפית**

**המיוחדת לאפיקומן כמ"ש "משארותם צרורות בשמלתם" ויתן לאחד מהמסובין.**

**[רוב העולם נוהגים להחביא את "אפיקומן" תעסוקה לתינוקות שלא ירדמו,**

**כדאיתא במשנה במסכת פסחים דף ק"ט ע"א חוטפין מצה ... כדי שלא ישנו**

**התינוקות], ואת החלק השני הקטן יותר יניח בין שתי השלימות, וזה נקרא "לחם**

**עני" דרכו של עני בפרוסה. [יש נוהגין ליתן המצה על כתפיהם זכר למש"כ**

**"ומשארותם צרורות בשמלותם על שכמם" כמבואר במשנה ברורה תע"ג ס"ק נ"ט.**

**[אצלנו לא נהגו כן]. לאחר מכן נוהגים לומר את הזוהר מפרשת בא בקול רם.**

****

**מגלה את המצות, וכולם עוזרים להגביה את הקערה, ואומרים "הא לחמא עניא"**

**בבית אבא אמרו בעמידה, וכשגמרו מכסים את המצות. ומוזגין לו כוס שני כדי**

**שישאלו התינוקות, והבן מוזג לאביו. [ הכוס אין צריך שטיפה והדחה].**

**ומתחילין הבנים לשאול מה נשתנה. [ואם אין לו בן אשתו שואלתו, או הוא שואל**

**את עצמו] ואנחנו נוהגים שכל בן היה שואל מה נשתנה, ולאחר שגמרו**

**כולם (הבנים והנכדים), האבא חוזר על ה"מה נשתנה" בקול רם במנגינה הידועה.**

**וכאן הבן שואל : איתא בספה"ק כאן הבן יכול לשאול מאביו שבשמים כל צרכיו.**

**עוד איתא חודש ניסן הוא חודש ש"הישועות מקיפות בו", "אדר", ו"אייר", הם ר"ת**

**"אני ה' רופאך". וי"א הכוונה שאפשר לבקש מהקב"ה "בהקפה", ו"בהשאלה",**

**כמ"ש וכאן הבן "שואל". ומי שלא נפקד בבנים יש כאן רמז וכאן "הבן" שואל.**

**מגלים את המצות והאבא עונה תשובה לבניו עבדים היינו וכו', וכל המרבה לספר**

**ביציאת מצרים הרי זה משובח. וכאן נוהגים לזמר את עבדים היינו, השיר העממי.**

**ומדוע אין עושים ברכה על יציאת מצרים ?**

1. **השפת אמת כתב דעל מצוות שכליות לא עושים ברכה, כמו במצוות**

**של כיבוד אב ואם, ואהבת לרעך כמוך, צדקה, חסד, ביקור חולים.**

1. **היות והוי ברכה שאין לה קצבה וכל המרבה וכו' ולכן אין מברכין.**

**ג. כמו שגר עושה ברכה על הטבילה לאחר הטבילה, כך אנו נוהגים**

**כגר דכתיב "בכל דור ודור חייב אדם לראות עצמו כאילו הוא יצא**

**ממצרים" ולכן עושים ברכה בסוף גאל ישראל. ורבו התירוצים בזה.**

**ארבעה בנים דברה תורה !**

**חכם מה הוא אומר : כתב הריז'ינער חכם מה הוא ? דהיינו איך יודעים,**

**מי הוא חכם ומי לא ? "אומר" לפי דבוריו מבינים את חכמתו.**

**עוד כתב "החכם עיניו בראשו" כמ"ש "ראשית חכמה יראת ה'", מי שמעייניו**

**ב"יראה" הוא החכם, וד"ל. והטעם שלא כתוב "צדיק" שהוא ההיפך של הרשע ?**

**היות וה"צדיק" לא שואל שאלות ומתנהג בצדקותו, אלא רק מי שהוא "חכם".**

**רשע מה הוא אומר : לפי שהוציא את עצמו מן הכלל כפר בעיקר.**

**ותמוה בדרך כלל אדם כופר בעיקר ואח"כ מוציא עצמו מן הכלל ?**

**אלא מסופר שהיה אחד שירד מדרכיו, ואמר לצמח צדיק זצוק"ל שיש לו 36**

**קושיות באמונה. ושאלו מתי נוצרו הקושיות לפני שירדת מדרכך או לאחר מכן.**

**ענה לו לאחר מכן. אמר לו אם כן אין אלו קושיות, אלא תירוצים למה ירדת**

**מדרכך, ואיני צריך לומד תירוצים על תירוצים, וד"ל. ובכל אופן אמר לו ה"צמח**

**צדיק" שיתן לו שבועיים לעיין בקושיות, בתנאי שימשיך ללכת לישיבה ללמוד**

**ולהתפלל עם כולם. וכך הוה. לאחר שבועיים בא התלמיד ואמר לרבו שתורצו לו**

**שלשים קושיות ונשאר לו רק שש קושיות. אמר לו ה"צמח צדיק" שאלו באמת**

**קושיות חזקות והוא צריך עוד שבועיים לחשוב על תירוצים, ובתנאי שילך ללמוד**

**ולהתפלל בישיבה. לאחר שבועיים בא התלמיד ואמר ל"צמח צדיק" שגם השש**

**קושיות תורצו לו. כך הרשע שהוציא את עצמו מן הכלל, כפר בעיקר, על ידי**

**שחיפש תירוצים כדי להשקיט מצפונו. ולכן הוא שואל "מה העבודה הזאת לכם".**

**ומסופר על האדמו"ר ר' אהרון מבעלז זצוק"ל שאביו עשה הרבה שינויים ב"ליל**

**הסדר", והוא שאל את בנו מדוע אינך שואל אותי על השינויים שאני עושה.**

**ענה לו שעל אבא לא שואלים שאלות, וכמ"ש לעיל שהצדיק לא שואל שאלות.**

**כך אנחנו לא שואלים שאלות, וכל מה שהקב"ה עושה "גם זו לטובה".**

**תם מה הוא אומר : מה זאת ? התם אינו מבין מה שאומרים לו, ולכן כתוב,**

**"ואמרת אליו" שהאמירה שלך יהיו אליו שיבין את הדברים. כמו חייט אומן אינו**

**מסתפק בתפירת החליפה אלא צריך להתאימה לגופו במדויק, כך אתה תתאים**

**את דבריך אליו. בליל הסדר חובה על האב לדבר לבנו ל"חכם" כחכמתו,**

**ול"תם" כהשגתו, שהדברים יובנו ויכנסו ללבו של כל אחד ואחד.**

**ושאינו יודע לשאול : את פתח לו. כתב האבני נזר, דרך העולם שכל משפיע**

**מסתמל בתור זכר וכל מושפע בתורת נקבה. אולם הדרך הנכונה בחינוך הוא**

**שהמשפיע יפתח את לבו של התלמיד שיוכל בעצמו להבין, ושהמלמד יהיה**

**בבחינת נקיבה, והתלמיד יהיה בבחינת זכר. ולכן כתוב "את" פתח לו בלשון**

**נקבה. ויש אומרים א-ת פתח לו, מא' עד ת'.**

**לכאורה קשה מדוע אצל הבנים כתוב אחד חכם אחד רשע וכו', ולא כתוב אחד**

**חכם, השני רשע, השלישי תם, הרביעי שאינו יודע לשאול ?**

**אלא בארבעה בנים כל אחד הרגיש את עצמו כבן יחיד שהוא מיוחד במינו, כמו**

**שראינו בבניו של משה רבינו שם האחד "גרשם" ושם האחד "אליעזר", ולא כתוב**

**ושם השני אליעזר, מכאן שכל אחד הוא מיוחד בפני עצמו. אולם בקרבנות כתוב,**

**"את הכבש האחד תעשה בבקר ואת הכבש השני תעשה בין הערבים" רואים**

**מכאן "קינדער זאענן נישט קיין שעפסלך" כל בן הוא מיוחד בפני עצמו.**

**ושמעתי בענין חינוך התלמידים, שמגיד שיעור לא יכול להנחיל תורה ויראת**

**שמים ומוסר, אם אין הוא מרגיש את שהתלמיד הוא כבנו, ורק לאחר ההרגש הזה**

**שהוא כבנו יכול ללמדו תורה. וזה מה שאמרו חז"ל "כל המלמד את בן חבירו**

**תורה כאילו ילדו" דהיינו מתי יכול ללמד את בן חבירו תורה, אם הוא מרגיש**

**אותו כילדו כבנו, והדברים נפלאים.**

**ממשיכים לומר את ההגדה, עד שמגיעים ל"והיא שעמדה" וכו', יכסה את המצות**

**ויגביה את הכוס יין, וכולם אומרים ביחד, ופותחים בשירה בנגונים הידועים.**

**"והיא" : ו ששה סדרי משנה. ה חמשה חומשי תורה. י עשרת הדברות.**

**א אחד אלקינו בשמים ובארץ.**

**עוד איתא בספה"ק שלא אחד בלבד, דהיינו הכוונה ש"האחד" והוא הקב"ה**

**לא רצה לכלותינו, והוא הצילנו מידם, כי הוא היחיד שרצה בקיומנו.**

**ויש שאמרו שבא לרמז על אחדות, "שלא אחד בלבד", דהיינו אם אין "אחדות"**

**זה מה שעמד עלינו לכלותינו. והעיקר הוא להראות שיש אחדות אמתית ביננו.**

**ממשיכים לומר את ההגדה בנעימה, וכשמגיעים ל"דם, אש, ותמרות**

**עשן", שופך ג' פעמים קצת מהכוס יין, וכן דם, צפרדע וכו' שופך י' פעמים,**

**וכן "דצ"ך עד"ש באח"ב" שופכים בכל אחת קצת מהיין. בסך הכל הוי**

**ט"ז פעמים כנגד אותיות י"ו משמו של הקב"ה שהכה את פרעה.**

**יש נוהגים לשפוך כל פעם עם האצבע הקטנה, ולא מהכוס, כמ"ש "אצבע אלהים**

**הוא". אולם יש נוהגין לשפוך כל פעם קצת מהכוס וכן שיטת האריז"ל.**

**אילו הוציאנו ממצרים....דיינו, בנגינה הידועה לכל אחד.**

**על אחת כמה וכמה, היינו אומרים בנגינה מודז'צאית.**

**וכן כשמגיע לרבן גמליאל היה אומר וכו' "פסח, מצה, ומרור", כשאומר "פסח"**

**יביט בזרוע ולא יגביה, ו"מצה" ו"מרור" יגביה להראותן, וכולם יגידו ג' מלים אלו.**

**ומדוע כתוב פסח מצה ומרור, הרי המרור היה קודם ? אלא כשאדם נמצא בצרה,**

**"בבלוטע", הוא לא מרגיש את השעבוד, אבל ביציאתו הוא מרגיש כמה מר היה.**

**ממשיכים לומר את ההגדה בנחת. ובהמשך יכסה את המצות נוטל הכוס בידו**

**ואומר לפיכך אנחנו חייבים וכו'. לאחר מכן מגלה המצות אומר ב' פרקים מהלל.**

**ולאחר מכן יכסה המצות ויטול הכוס בידו ויברך ברכת גאל ישראל. ולאחר מכן**

**בורא פרי הגפן, וישתה בהסבה. לפי האשכנזים גם אין עושים ברכת על הגפן רק**

**לאחר השתיה בכוס רביעית.**

****

**נוטלין ידים כדין ומברכים על נטילת ידים, הילדים מביאים ספל לנטילת ידים**

**לראש המשפחה, דרך חירות. וכולם נוטלים ידיהם.**

**אם ברור לו ששמר ידיו היטב ולא נגע בדברים המטמאין את הידים, מדינא אין**

**צריך לחזור וליטול ידיו דהרי ידיו טהורות מנטילה הראשונה. וכתב הביאור**

**הלכה בריש סימן תע"ה והנכון שבאופן זה יטמא ידיו קודם הנטילה כדי שיוכל**

**לברך. [ולפי מנהג זידיטשוב שנוטלין ב"ורחץ" רק עד סוף קשרי אצבעותיו, לא**

**היתה זו נטילה כדין, ובודאי נוטלין עתה כדין עם ברכה].**

****

**מחזיק את הג' מצות ומברך על העליונה המוציא לחם מן הארץ, והשלישית היא**

**הלחם משנה שלה. ולאחר מכן שומט את המצה השלישית ומברך על השניה על**

**אכילת מצה, [רצוי לכוון בברכה זו להוציא את הכזית של כורך ואפיקומן].**

**ואוכל לכתחילה כזית מהמצה העליונה וכזית מהמצה השניה (הפרוסה).**

**ולשאר המסובים יקח מהחבילה מצות לתת להם כזיתים, וישתדל ליתן לכל אחד**

**חתיכה מהמצה העליונה ומהמצה השניה. ובדיעבד אם אכל מהמצה העליונה**

**ומהמצה השניה ביחד רק כזית יצא, כמבואר במשנ"ב סימן תע"ה ס"ק י"א.**

**השיעור של אכילת כזית לדעת הגרא"ח נאה הוא 15 גרם (בערך רבע מצה**

**עגולה), ולפי שיטת החזון איש הוא 28 גרם (בערך חצי מצה עגולה) הכל תלוי**

**בעובי המצות (מחושב לפי 16-17 מצות בקילו). ואין טובלין המצה במלח.**

**המגיד ממעזריטש זצוק"ל היה לוקח מצותיו מהמצות שאפה בנו**

**הרה"צ רבי אברהם המלאך זצוק"ל ואמר אין ביכולתו של אדם להזהר**

**בכל החומרות של מצות הפסח, לשם כך צריך להיות "מלאך".**

**ובזוהר הקדוש כתוב דאכילת מצה הוי "מיכלא דאסוותא", "ומיכלא דמהימנותא".**

**בזכות אכילת ג' המצות נזכה לצאת ממחלת ה"קורונה" השוררת היום**

**בכל העולם. ורמז לכך "מגיפה", אם נוציא את האות ג' הוי גימטריא של**

**"מצה" וה-ג' מרמז על הג' מצות, וממילא אם נאכל את הג' מצות נינצל מהמגיפה.**

****

**אחרי אכילת המצה יקח כזית מן המרור, בבית אבא נהגו לאכול במרור את**

**הכריין הלבן בלבד. ולכן בכרפס אכלו גם חסה, היות ולא אכלו את זה במרור.**

**אולם היום בגלל החריפות של הכריין הלבן, אנחנו נוהגים לקחת חסה עם הכריין**

**[השיעור 17 גרם], ויש שנוהגים לאכול רק חסה, ולפ"ז מן הראוי לכתחילה לא**

**לאכול חסה בכרפס, וכמ"ש לעיל בכרפס בשם המ"ב. וישקענה בחרוסת כדי**

**להמית את הארס, ומברך על אכילת מרור, ואוכלו בלא הסבה.**

**גם הנשים חייבות באכילת המרור. וכשהוא אוכל את המרור צריך להרגיש את**

**המרירות, ולכן כתוב בלע מרור לא יצא דבעינן טעם מרור דכתיב "וימררו את**

**חייהם". מרור בגימטריא "מות" בזכות קיום מצוה זו נינצל ממיתה, אכי"ר.**

****

**יקח מהמצה השלישית {ששימשה ללחם משנה] כורכה עם כזית מרור והוא מה**

**שאנו אומרים בקערה "חזרת" [אלו שאוכלים רק חסה, או גם חסה, יזהרו שעלי**

**החסה לא יהיו רטובים], ואנחנו נוהגים לאכול רק החזרת הלבן כנ"ל. ומטבילים**

**קצת מכזית מרור בחרוסת, [וברמ"א סימן תע"ה סעיף א' הביא כמה דעות אם**

**לטובלן בחרוסת, והמשנ"ב בס"ק י"ט כתב דהעיקר כדעה ראשונה לטובלה**

**בחרוסת, ומכל מקום היכי דנהוג נהוג]. ואוכל כזית מרור וכזית מצה, ואוכלים**

**בהסבה בגלל המצה. ויאמר זכר למקדש כהלל וכו' "על מצות ומרורים יאכלוהו".**

****

**נוהגים לאכול ביצים מבושלים ולטובלן במי מלח, זכר לאבילות. וברמ"א כתב**

**טעם הדבר, כי ביום שחל פסח יחול תשעה באב. ועוד כתב זכר לחורבן שהיו**

**מקריבין קרבן פסח. [ובליל סדר השני שייך גם טעם זה, ולא הטעם הראשון].**

**יש כאלה שנוהגים לאכול את הביצה שבקערה. ויש אוכלים אותה בבקר. וכן את**

**הזרוע אסור לאכול בלילה דאין אוכלין צלי בלילה, ולכן יש שאוכלין אותה בבקר.**

**ועיין במשנה ברורה סימן תע"ג ס"ק ל"ב מש"כ לבאר בזה.**

**[ויש נוהגים במקום שיש בחור שמחפש שידוך להכניס לו את הזרוע בתוך הכיס**

**של החליפה או הקפטע, ושימצא את זה למחרת בבקר, זכר ל"צלע" של האדם,**

**כמבואר במסכת קידושין דף ב' ע"ב, מי מחזר אחר האבידה וכו'].**

**ויאכל את הסעודה בשמחה גדולה, ויזמרו מזמירות החג בשירות ותשבחות בנחת**

**ובשמחה להודות ולהלל לה' יתברך. והחכם עיניו בראשו, ולכן ישתדל שלא יאכל**

**וישתה יותר מידי, כדי שלא יאכל את הכזית של אפיקומן כאכילה גסה.**

**וכל אכילתו יהיה לשם שמים, כדאיתא בספה"ק "ויחזו את האלהים ויאכלו וישתו"**

**יש לחזות "אלהות" לא רק בתורה ותפילה אלא גם באכילה ושתיה.**

****

**לאחר גמר הסעודה יקח כזית מחצי המצה אשר היתה שמורה לאפיקומן, זכר**

**לקרבן פסח שהוא נאכל על השובע, ויאכלנה בהסבה, ולכתחילה יש לקחת שני**

**כזיתים אחד זכר לפסח ואחד זכר למצה הנאכלת עמו, ובדיעבד יצא בכזית.**

**ויהא זהיר לאוכלו קודם חצות, היות וקרבן פסח אינו נאכל אלא עד חצות. וכל**

**שכן הכזית הראשון לא יאחרנו לאחר חצות.**

**ואנחנו לא הקפדנו לאכול את האפיקומן לפני חצות, והיינו סומכים על העצה של**

**האבני נזר בסימן שפ"ח, לאכול כזית לפני חצות, ואחר כך המשכנו את הסעודה,**

**ובסוף אכלנו שוב כזית, [כידוע לכל אחד טעמו]. והחתם סופר כתב שלא להקפיד**

**על חצות ובגלל זה למנוע את המצוה של "והגדת לבנך", ואדרבה ירבה בסיפורים**

**והנסים שנעשו לו ולאבותיו ויקיים "למען תספר באזני בנך ובן בנך" בהידור.**

**נאבד האפיקומן, או שכחו היכן הניחום, יאכל ממצה שמורה אחרת.**

****

**מוזגין לו כוס שלישי, וכוס של ברכת המזון צריך הדחה ושטיפה במיוחד בליל**

**הסדר, כמבואר בסימן תע"ט. ונוהגים שבעל הבית מזמן על הכוס כמ"ש "טוב עין**

**הוא יברך" והוא הרי אמר "כל דכפין ייתי וייכול".**

**וצריך לכוון בברהמ"ז שהיא מדאורייתא, ותפילה אינה אלא דרבנן. ויש אומרים**

**בכל ימי הפסח הרחמן הוא ינחילנו יום שכלו טוב וכו'. לאחר ברכת המזון מברך**

**בורא פרי הגפן, וישתה רביעית בהסבה.**

**לאחר מכן מוזגין כוס רביעי, וכן מוזגין את כוסו של "אליהו הנביא", ואחר כך**

**פותחין את הדלת לקבל את פניו ואומרים "ברוך הבא", "שפוך חמתך" וכו'.**

**מספרים על אחד האדמורי"ם בהיותו ילד ורץ לפתוח את הדלת לכבוד של אליהו**

**הנביא, ואמר לאביו שלא ראה את אליהו הנביא, ענה לו אביו שאליהו הנביא**

**אינו מגיע מהדלת אלא מהלב. [לתרגם באידיש].**

**ומעשה בעשיר גדול מחסידיו של הריז'ינער זצוק"ל שהיה נוהג לפאר את שלחן**

**"ליל הסדר" בכלים יפים והדורים, וקנה "גביע" משובץ יהלומים לאליהו הנביא.**

**ברבות השנים התהפך עליו הגלגל וירד מנכסיו, ונאלץ למכור גם את תכשיטי**

**אשתו. כשהגיע ערב פסח אמר לאשתו אין לנו במה לעשות את ליל הסדר אולי**

**נמכור את הדבר היחיד שנשאר לנו הגביע של "אליהו הנביא". ענתה לו אשתו**

**מוטב שנשב בחושך ונרעב, ובגביע לא נשלח יד ! בלית ברירה נשארו בחוסר כל.**

**מרוב צער מיד לאחר שרפת חמץ הלך לבית הכנסת בעוד היום גדול, כי לא היה**

**יכול לשאת את הדלות בביתו ונשאר עד לאחר תפילת החג. כשהוא חזר ראה**

**אור בוקע מביתו ושלחן ערוך מכל טוב, ושאל את אשתו מנין כל זה.**

**והיא ענתה לו, מיד לאחר שהוא יצא מביתו הגיע אדם נכבד ובקש להיות אורחם**

**בליל החג, והיא אמרה לו שאין להם מאומה בבית, ואם כן אין ביכולתה לארח,**

**והשיב לה שאינה צריכה לדאוג לכסף והניח לה על השלחן ארנק מלא מעות לכל**

**צרכי החג, והבטיח לבא לבקרם בחג.**

**מיד היא הלכה לקנות כל מוצרי החג, ועוד נשאר ברשותה כסף רב.**

**התחילו הזוג לקיים מצות ליל הסדר ולפתע נכנס האורח בפנים צוהלות ברכם**

**בברכת הצלחה ועשירות ומיד נעלם מעיניהם.**

**הלכו לספר סיפור זה לריז'ינער זצוק"ל, ואמר להם שהאורח היה אליהו הנביא**

**והגיע משום שכבדתם אותו בקנית הגביע היקר ולכן זכיתם לראותו,**

**והאשה שהתעקשה שלא למכור את הגביע גם בשעת הדחק זכתה**

**לראותו ב' פעמים. יתן ה' ונזכה לגאולה האמתית.**

**יש נוהגים למזוג כוס של אליהו הנביא ואומרים שפוך חמתך וכו', ורק אחר כך**

**מוזגים כוס רביעי לכל המסובים, ומוזגים לכל אחד קצת מכוסו של אליהו הנביא.**

**[עיין בספר אמרי אש עמוד תקכ"ב].**

**אולם אלו הנוהגים כמ"ש לעיל, הם מחזירים בסוף הסעודה את כוסו של "אליהו**

**הנביא" לתוך הבקבוק, כעין רמז שאנו מצפים ומשתוקקים עליו שיבוא וישתה כוס**

**ישועות. התרגשות מרובה שוררת בין הילדים בשעה זו עת אליהו הנביא מבקר**

**בבית כל אחד ואחד, ולוגם מכוסו.**

 ** **

**סוגרים את הדלת ומתחיל באמירת הלל בשמחה גדולה, עם כל "הברען", ואומרים**

**נשמת "כל עצמותי תאמרנה". שוכן עד וכו' בנגון התפילה כל אחד לפי מנהגו.**

**לאחר מכן מברכים בורא פרי הגפן, שותים רביעית, ומברכים על הגפן.**

**לאחר מכן היו כולם שרים בצוותא את הניגון של "חסל סידור פסח" ג' פעמים,**

**(המקובל בכל העולם). [ואנחנו היינו שרים גם את "החסל" ששמענו בימי ילדותי**

**בצ'ורטקוב בתל אביב בשביעי של פסח, מפה קדשו של הרה"צ שלמה חיים**

**מסאדיגורה זצוק"ל, שהוא היה גיסו של האדמו"ר האחרון מצורטקוב ר' שלמהניו**

**זצוק"ל, שעוד זכיתי שהוא היה הסנדק שלי]. וממשיכים אחר כך בניגונים הערבים**

**"ובכן ויהי בחצי הלילה", "כי לו נאה כי לו יאה", "אדיר הוא יבנה ביתו בקרוב",**

**"אחד מי יודע", וחד גדיא".**

**לאחר גמר הסדר אינו רשאי לשתות כי עם מים, והרבה טעמים נאמרו בדבר.**

**א. שאם ישתה ישתכר ויחטפו שינה ולא יוכל להמשיך לספר את נפלאותיו של**

**הבורא. ולפי סברא זו, זה האיסור הוי דוקא ביין או שאר משקה המשכר.**

**ב. דנראה כמוסיף על הכוסות, ולפ"ז אסור בכל חמר מדינה אפילו שאינו משכר.**

**ג. שלא יתבטל טעם מצה בפיו, ולפ"ז אסור לשתות אפילו שאר משקין.**

**ובדיעבד יכול לשתות תה. ועיין משנ"ב סימן תפ"א ס"ק א' מש"כ בזה באריכות.**

**ובסעיף ב' כתוב חייב אדם לעסוק בהלכות פסח וביציאת מצרים**

**ולספר בנסים ובנפלאות שעשה הקב"ה לאבותינו עד שתחטפנו שינה.**

**ואלה שלא נרדמו יש נוהגים לומר "שיר השירים" והוא כולו "קודש קדשים".**

**וכתב הרמ"א ונוהגים שלא לקרות על מטתו רק פרשת שמע ולא שאר**

**דברים שקורין בשאר לילות כדי להגן, ד"ליל שמורים" הוא מן המזיקין.**

**וכתב המשנה ברורה וצריך לברך ברכת המפיל.**

**-----------------**

**חסל סידור פסח כהלכתו, ככל משפטו וחקתו,**

**כאשר זכינו לסדר אותו, כן נזכה לעשותו,**

**זך שוכן מעונה, קומם קהל עדת מי מנה,**

**בקרוב נהל נטעי כנה, פדוים לציון ברנה.**

**[שרים ג' פעמים בניגון הידוע לכל].**

**"לשנה הבאה בירושלים הבנויה"**

**אמן כן יהי רצון ! ! !**

****

**שבת חול המועד !**

**מתפללים קבלת שבת ומתחילים מזמור לדוד וכו', לכה דודי רוב העולם מזמרין**

**את שנים הראשונים, שמור וכו', לקראת שבת וכו', ושנים האחרונים ימין ושמאל**

**תפרוצי וכו', בואי בשלום וכו', כל אחד בניגון אחר. [בצ'ורטקוב היו שרים ארבעה**

**ראשונים "שלמה", ימין ושמאל וכו' בואי בשלום]. אין אומרים כגוונא. ומתחילים**

**לומר ברכו וכו'. בהמשך חזרת הש"ץ רגיל, ספירת העומר ועלינו.**

**כשבאו הביתה מבית הכנסת, לא היו אומרים שלום עליכם וכו', ומתחילים מיד**

**לעשות קידוש על הכוס. לא היו שרים בסעודה את כל הניגונים של שבת, והיו**

**שרים גם נגוני יום טוב בערבוביא, אתה בחרתנו (ג' פעמים), מנוחה ושמחה,**

**והיא שעמדה, מעין עולם הבא, בצאת ישראל, מלך רחמן, קדשנו, פרוק ית ענך.**

**(הסדר לא מעכב, וכל אחד שר מה שלבו חפץ).**

**תמיד היינו שרים בבית אבא ז"ל מלך רחמן ששרו אצלם בבית (הידוע), אבל**

**לאחר שאחי הרה"ח ר' אריה ז"ל חיבר ניגון על מלך רחמן וכו' היינו שרים גם**

**את ניגוניו בסעודות שבת ויום טוב.**

**הוא חיבר עוד הרבה ניגונים יפים שאותם אנו נוהגים לשיר בשבתות, ראש**

**השנה, ושאר ימים טובים, ונשמתו עדן. [מנוחה ושמחה, מעין עולם הבא,**

**היום הרת עולם, ארשת שפתינו, וידע כל פעול, התקבצו מלאכים, לפיכך**

**אנחנו חייבים וכו'].**

**התפילה בבקר כמו שכתוב במחזורים, אנחנו היינו נוהגים לומר לפני קריאת**

**התורה שיר השירים, ויש קהילות כמו (מודז'יץ, גור, וכו') שאין אומרים זאת.**

**המשך התפילה היה רגיל, ברוז'ין אמרו יוצרות, ולא בכל המקומות אומרים.**

**לאחר התפילה עשו קידוש, יין, ביצים, אגוזים, ואלה שרצו שיהיה קידוש במקום**

**סעודה שתו שתי רביעיות יין, וכמובן נאמרו דברי תורה וחסידות מרוממים.**

**בסעודה גם כן התחילו מיד בקידוש (לא אמרו אסדר לסעודתא וכו') התחילו אתה**

**בחרתנו ג' פעמים, (יצוה), שהשלום שלו. והיא שעמדה, מלך רחמן, קדשנו, וכו'.**

**שביעי של פסח !**

**התפילה היתה רגילה כמו בכל יום טוב, עם הניגון של יו"ט נהרא נהרא ופשטיה.**

**כשהגענו הביתה מיד עשו קידוש, ואם זה חל בשבת לא שרו שלום עליכם וכו'**

**כמו שכתבנו לעיל שכך נהגו בשבת חול המועד.**

**ניגונים של ליל שביעי של פסח : אתה בחרתנו, והיא שעמדה, המעביר בניו,**

**בבקעך ים סוף, בצאת ישראל, מלך רחמן, קדשנו, וכו' והכל בהתרוממות מלאה.**

**כל זה היה בשנים כשגרנו בבני ברק, שזה גם זכור לדור הצעיר שיחיו.**

**בתל אביב : היינו הולכים לטיש של האדמו"ר ממודז'יץ זצוק"ל בעל ה"אמרי אש"**

**הוא היה נוהג לחבר ניגוני החג, בצאת ישראל, והיא שעמדה, המעביר בניו, וכו'.**

 **התקבצו ובאו לה חסידים ואנשי מעשה וגם עמך... לאחר הטיש נהגו ללכת לומר**

**שירת הים בים תל אביב, ורצו כל הדרך בשירה המעביר בניו. הלכו דרך רחובות**

**המלך ג'ורג אלנבי וכו' והיה קידוש שם שמים גדול. את שירת הים היה אומר**

**הרה"ח יהודה מאיר קרימלובסקי ז"ל.**

**האדמורי"ם בעל ה"אמרי אש" זצוק"ל, וה"נחלת דן" זצוק"ל לא הלכו לים.**

**לאחר שבעל ה"נחלת דן" הגיע לבני ברק היינו נוהגים לאחר הסעודה ללכת לטיש**

**ברחוב חבקוק 20 בני ברק, שהתחיל בסביבות השעה 11.00 (שעון קיץ).**

**לאחר הטיש, אמרו את "השירה" "אז ישיר" בצבור, אבל ה"נחלת דן" לא השתתף**

**באמירת שירת הים, אלא נכנס לחדרו. ובנו האדמו"ר מקוזמיר שליט"א אמר**

**"אז ישיר", ובשנים לאחר מכן אמר בנו הרה"צ יהודה לייב שליט"א.**

**בימינו הנהיג האדמו"ר שליט"א לומר שירת הים בחצות הלילה באמצע הטיש,**

**וכובד באמירת שירת הים הרה"ח ר' יוסף אלטר שליט"א.**

**בתפילת שחרית בבקר התפללנו במודז'יץ שרו את הנגונים החדשים כנהוג.**

**הסעודת יום טוב בבקר היתה כסעודת סיום של החג בביתנו, שרו כל הנגונים**

**בהתרוממות הנפש, ובסוף הסעודה שרו "חסל סידור פסח" בניגונים הידועים.**

**לאחר תפילת מנחה היה וויין טיש ללא נטילת ידים. (לאחרונה יש שנטלו ידים).**

**בסוף הטיש אכלו מאכל של שרויה (געברוקט), וזו נקראת "סעודת משיח".**

**בתל אביב : בהיותי ילד היינו הולכים לנעילת החג להתפלל בצ'ורטקוב, ברחוב**

**אחד העם 89, והרה"צ שלמה חיים פרידמן מסאדיגורה זצוק"ל היה עושה טיש**

**(פעם היחידה במשך השנה) ושר את הניגון "חסל סידור פסח" הידוע. ובשנה**

**האחרונה (לפני שנסע לחו"ל) הוא שר את הניגון בבכיות, והוא בלתי נשכח.**

**וכאן המקום להזכירו, הוא היה אחיו של ה"אביר יעקב", (אחי ר' אריה ז"ל הוציא**

**עליו את הספרים "אביר המלכות" ב' חלקים), אחיו של הקדושת אהרון זצוק"ל.**

**והוא היה גיסו של האדמו"ר האחרון הרה"צ ר' שלמה מצורטקוב זצוק"ל שנפטר**

**בשנת תשי"ט. לאחר פטירתו, הרבנית היתה יושבת בעזרת נשים והציבור לאחר**

**התפילה היה עובר ליד חדרה ומברכת "אגוטען שבת", כל אחד ואחד.**

**ואחיה הרה"צ ר' שלמה חיים מסאדיגורה זצוק"ל כשהיה מגיע להתפלל אצלנו**

**בביהמ"ד, היה נכנס לחדרו של גיסו האדמו"ר מצ'ורטקוב זצוק"ל. וביום הכפורים**

**היה ניגש להתפלל לפני העמוד "כל נדרי" ו"נעילה".**

**הוא לא היה לבוש כאחד האדמו"רים, אלא עם כובע קטיפה, ופראק, מלבוש**

**ייחודי בחו"ל לאנשים חשובים. תמיד היה הולך ברחוב לבדו. וכששאלו אותו אם**

**הוא לא צריך "גבאי". הוא ענה שבבית הוא לא צריך "גבאי" ובארץ ישראל הוא**

**מרגיש את עצמו כמו בבית.**

**גם בשנות נעורי כשהיינו עוד גרים בתל אביב ברחוב שדרות רוטשילד 105,**

**נכנסנו לביהמ"ד של כבו"ק האדמו"ר מבוהוש זצוק"ל ברחוב שד"ר 112.**

**בשנה הראשונה לנישואי י"ט אדר תשל"ט, עם נוות ביתי מרת רבקה שרה תחי',**

**בת הרה"ח ר' שמואל שמעלקא גריפל זצ"ל שגרו ברחוב שדרות רוטשילד 84,**

**זכיתי בשנה זו להיות נוכח ב"ליל הסדר" אצל האדמו"ר מבוהוש זצוק"ל.**

**שנה לאחר מכן נולדה בתי הבכורה תחי' י"ג ניסן תש"מ ואת הקידושא רבא**

**בפסח עשינו אצל האדמו"ר מבוהוש זצוק"ל כנהוג יין, אגוזים, שקדים, ביצים, הכל**

**התנהל בהתרוממות הנפש עם חסידים, ואנשי מעשה, ועמך... שגרו באזור שדרות**

**רוטשילד ובאו ליקח חלק בשמחה זו. היום אפ"ל שזה היסטוריה, עולם אחר ! ! !**

**גם היינו נוכחים בזמן אמירת ספירת העומר של כבו"ק האדמו"ר מבוהוש זצוק"ל**

**ובנענועים ביום טוב וחול המועד סוכות, עין לא ראתה !**

**הייתי נוהג כל שנה להיות בנעילת החג אצל כבו"ק האדמו"ר מבוהוש זצוק"ל**

**בבני ברק. האדמו"ר שליט"א היה שר את נגוני ההגדה, זה היה בבחינת**

**התרוממות הנפש גדולה עד למאד.**

**וכשהגיע ה"נחלת דן" לבני ברק הוא עשה נעילת החג ללא נטילת ידים, וכן**

**המשיך בתחילה האדמו"ר שליט"א, אבל כהיום חלק גדול נטלו את ידיהם,**

**והמנהג בסוף הסעודה להביא תבשיל געברוקט'ס, ונקראת סעודת משיח.**

**לאחר מכן המשכתי את נעילת החג אצל כבו"ק האדמו"ר מבוהוש שליט"א.**

**מעשה שהיה : באחד, שבסעודת נעילת החג של שביעי של פסח נמשכה הסעודה**

**עד הלילה, ואכל חמץ גמור, והסתפק האם יוכל לומר בברכת המזון יעלה ויבא.**

**[באכילת "געבורקט'ס" ודאי שיאמר יעלה ויבא דלא הוי חמץ, אבל הכא שאכל**

**חמץ גמור לכאורה הוי תרתי דסתרי, דאיך יאמר "חג המצות" לאחר שאכל חמץ].**

**השיב על זה הגאון ר' שלמה זלמן אוירבעך זצ"ל שיגיד יעלה ויבא, ולא יאמר את**

**חג המצות הזה, אלא את חג הפסח הזה, והוא חידוש נפלא.**

**דרוש באגדה לשביעי של פסח !**

**איתא במדרש רבה כשמשה רבינו הולך לקרוע את הים א"ל הים מפניך איני**

**נקרע כי אני גדול ממך, שאני נבראתי בשלישי ואתה נבראת בששי. כיון ששמע**

**משה כך הלך בחזרה להקב"ה ואמר לו אין הים רוצה להקרע. מה עשה הקב"ה**

**נתן ימינו על ימינו של משה, מיד ראה הים את הקב"ה וברח, שנאמר "הים ראה**

**וינס" מה ראה, אלא ראה שהקב"ה נתן ימינו על ימינו של משה, והים לא יכול**

**לעכב וברח מיד. א"ל משה מפני מה אתה בורח, א"ל מפני אלוהי יעקב מפני**

**יראתו של הקב"ה, מיד הרים משה את ידו ונבקעו המים.**

**עוד איתא במדרש בקשו מלאכי השרת לומר שירה לפני הקב"ה באותה הלילה**

**שעברו ישראל את הים ולא הניחן הקב"ה, א"ל לגיונותי נתונין בצרה ואתם**

**אומרים שירה. ובמסכת מגילה דף י' ע"ב איתא מעשה ידי טובעין בים ואתם**

**אומרים שירה. ולכאורה הכוונה על המצרים, והוא תמוה מה איכפת לן**

**שמצרים טובעים בים הרי באבוד רשעים רינה ?**

**עוד איתא במסכת חולין דף ז' ע"א פנחס בן יאיר היה הולך לעשות מצות פדיון**

**שבויים והוא הגיע לנהר גינאי ורצה לעבור בו ולא היה יכול, אמר לו רפב"י חלוק**

**לי מימך ואוכל לעבור, אמר לו הנהר אתה הולך לעשות רצון קונך ואני הולך**

**לעשות רצון קוני, אתה ספק עושה ספק לא, ואני ודאי עושה רצון קוני, ואין ספק**

**מוציא מידי ודאי. אמר לו רפב"י אם אין אתה חולק לי את הנהר גוזרני עליך שלא**

**יעברו בך מים, ומיד חלק לו הנהר. ולכאורה תמוה הרי הנהר צדק דאין ספק**

**מוציא מידי ודאי, ומדוע איים עליו שלא יעברו בו יותר מים ?**

**וכתב המהר"ם שפירא מלובלין לבאר דהויכוח בין הנהר לפנחס בן יאיר מי יותר**

**חשוב, האם מלאך שאינו בעל בחירה ותמיד עושה רצון קונו ולא יכול ליפול**

**מדרגתו, אפילו שלא יכול לעלות בדרגתו, או אדם שהוא בעל בחירה אמנם הוא**

**יכול ליפול בדרגתו אבל מאידך גיסא הוא יכול לעלות בדרגתו. הנהר סבר**

**שהמלאך יותר חשוב מהאדם ולכן אני יותר חשוב ממך שאני ודאי עושה רצון**

**קוני, אבל רפב"י סבר שאדם שהוא בעל בחירה חשוב יותר, ולכן גזר עליו.......**

**וכן כאן בקריעת ים סוף הים סבר אני חשוב יותר ממך כי אני ודאי עושה רצון**

**קוני ואיני יכול ליפול מדרגתי, אבל משה רבינו סבר שהוא יותר חשוב כי הוא**

**בעל בחירה. וכשבקשו מלאכי השרת לומר שירה לפני בני ישראל אמר להם**

**הקב"ה אם אתם תגידו שירה קודם אם כן כולם יראו שמלאך יותר חשוב מאדם,**

**וממילא הים יצדק שלא ירצה להיבקע, ומעשה ידי טובעים בים דהיינו כלל ישראל**

**יטבעו בים (ולא המצריים), והדברים נפלאים עד למאד.**

**ולכאורה קשה מדוע משה רבינו היה צריך לחזור להקב"ה כדי לבקוע את הים,**

**ולא היה יכול לבקעו לבד, וכי רבי פנחס בן יאיר היה יותר גדול ממשה רבינו ?**

**וכתב האור החיים הקדוש זצוק"ל וז"ל אכן תנאי זה הוא בכלל התנאים שהתנה**

**ה' על כל מעשה בראשית להיות כפופים לתורה ועמליה, ולעשות ככל אשר יגזרו**

**עליהם וממשלתם עליהם כממשלת הבורא ברוך הוא. וביציאת מצרים עדיין לא**

**קבלו את התורה ואין גזרתו על הנבראים גזרה, ולזה לא הסכים הים לחלק להם,**

**וטען למשה אתה נבראת בששי ואני נבראתי בשלישי זה רמז כי הוא אינו בן**

**תורה, שאם היה בן תורה הוא קודם לו כי התורה קדמה לעולם כולו. ולזה נתחכם**

**הקב"ה והוליך ימינו על ימין משה והראה כי הוא בן תורה המתייחס לימין דכתיב**

**"מימינו אש דת למו" וכשראהו תיכף ומיד נקרע כתנאי הראשון, ולזה כל צדיק**

**וצדיק שיעמוד אחר קבלת התורה יביא בידו שטר חוב א' לכופו לחלק לפניו.**

**ותמצא שכשלא רצה לחלק לרבי פנחס בן יאיר ולהמתלוה עמו רצה לקנסו ופחד**

**הים ממנו.**

**וכוונתו שמשה רבינו היה לפני קבלת התורה אם כן לא היה לו את הכח של**

**התורה ולכן היה צריך להגיע להקב"ה, אבל רפב"י שהיה לאחר קבלת התורה**

**בכח התורה היה יכול לשנות מעשה בראשית וגזר מעצמו על הנהר.**

**רואים אנו בחוש היום הרבה אנשים צריכים רפואה או לעשות ניתוח וכו' ואומרים**

**לרופאים אני צריך לשאול את הרב שלי. וכי מה הוא מבין ברפואה ? אלא בכח**

**התורה אפשר לשנות מעשה בראשית לחולים מרובים שיחלימו בכח התורה.**

**ואשרי מי שעמלו בתורה !**

**והנה בשביעי של פסח אנו אומרים "ויבקעו המים" ולא כתוב ויבקע הים, מכאן**

**שכל הימים נבקעו. "מים" מרמז על יסורים כמ"ש הגיעו "מים עד נפש" ובשביעי**

**של פסח יבקעו כל הימים דהיינו כל החולים ממחלת ה"קורונה" יתרפאו.**

**ולכאורה קשה מדוע התורה קוראת לזה "בקיעה" וחכמים קראו לזה בלשון**

**"קריעה" קריעת ים סוף, מה בין בקיעה לקריעה ?**

**וכתוב בספה"ק "בקיעה" הכוונה לבקוע דבר שלם, כמ"ש "ויבקע עצי עולה"**

**אברהם אבינו ביקע עץ שלם, אבל "קריעה" שייך בבגד שהוא נעשה מחתיכות**

**בד, חוטים שנעשו לאחד נקרעו שנית. ולכן לאחר שמשה רבינו ביקע את כל**

**הימים בפעם הראשונה, ואח"כ נתחברו המים קרי לזה בלשון קריעת ים סוף.**

**ולפ"ז אפשר ליישב קושית האור החיים הקדוש זצוק"ל  משה רבינו ביקע את הים**

**פעם ראשונה וזהו מעשה גדול ולכן היה צריך להגיע לסיוע מהקב"ה ולא היה יכול**

**זאת לבדו, משא"כ רבי פנחס בן יאיר היה צריך רק לקרוע את הנהר שזה היה**

**יותר קל ולכן עשה זאת לבדו.**

**והנה בספר אמרי אש הקשה דאיתא במדרש "הים ראה וינס", מה ראה, ראה**

**ארונו של יוסף, והוא מדרש פליאה ? וכתב לתרץ כשאמר הים למשה רבינו אני**

**נבראתי תחילה, אמר לו משה רבינו במחשבה רצה הקב"ה לברוא את האדם**

**קודם, והם קשישים יותר. אמר לו הים שהולכים אחר המעשה ולא אחר המחשבה,**

**דאם הולכים אחר המחשבה הרי יוסף היה צריך להיות הבכור, ולמעשה ראובן**

**היה הבכור רואים שהולכים אחר המעשה ולא אחר המחשבה. אבל ברגע שהים**

**ראה "ארונו של יוסף" הוא הבין שהולכים אחר המחשבה ולא אחר המעשה ולכן**

**מיד נקרע כי במחשבה רצה לברוא את ישראל לפני הים. ואיתא בספרים**

**שבמצרים היו קוברים רק את הבכורים בארונות, ולכן כתבו ארונו של יוסף,**

**והבין שהולכים אחר המחשבה ומיד הוא נבקע. והדברים נפלאים עד למאד.**

**"וירא ישראל את היד הגדולה וכו' ויאמינו בה'". לכאורה קשה מדוע היו צריכים**

**להאמין, הרי כתוב וירא ישראל וכו' על מה שרואים לא צריך אמונה ?**

**וכתב הדברי ישראל דהעיקר הוא אמונה פשוטה וכמ"ש "ומבשרי אחזה אלוה" אף**

**כי אנו רואים שבגופנו יש חיות ונשמה מכל מקום אין אנו משיגים מהות הנשמה**

**אלא מאמינים בזה.**

**אנחנו נמצאים היום בתקופה שצריך "אמונה" פשוטה, יתן ה' שכולם יראו את היד**

**החזקה של הקב"ה, שהוא מלך על כל הארץ, ומלכותו בכל משלה, ונזכה במהרה**

**לגאולה הקרובה לביאת גואל צדק אמן כן יהי רצון.**

**-----------------------------------**

**סיפורים מענייני דיומא !**

**א. מנהג העולם ללבוש קיטל בליל הסדר, ובשנה ראשונה יש מנהגים בזה, [כמ"ש**

**לעיל בעריכת השלחן]. ואמר על זה הרה"ק רבי אברהם יעקב מסאדיגורא זצ"ל**

**דבתחילה אדם צריך לזכך את הפנימיות שלו, נפשו, רוחו, ונשמתו, מוחו, ולבו,**

**אחר כך יזכך את גופו, ואחר כך ילבוש בגדי לבן, אבל מה יועילו לו בגדי לבן אם**

**תחת הלבוש הוא שחור**.

**ב**. **מסופר על הרה"ק רבי דוד משה מצ'ורטקוב זצ"ל** **בשעה שעשה קידוש על היין**

**נשמע קול תסיסה כאילו רתח היין. ובשעת הקידוש כל גופו היה רועד וידו**

**האוחזת בגביע היתה יציבה, ולא נשפך מהיין החוצה, והיין היה מגביה עצמו**

**וחוזר לגביע ואינו ניתז מעבר לו. ואפילו אנשי מדע באו לחזות בדבר פלא זה.**

**[לא כמו שראיתי אצל האדמו"ר מבוהוש זצ"ל בתל אביב בזמן שעשה קידוש**

**בליל שבת היין נשפך עד לחציו החוצה על הקפוטה, ובאמצע הקידוש הוסיפו יין**

**לגביע כדי למלאות את הכוס].**

**הגאון רבי מאיר שפירא מלובלין זצ"ל אשר היה חסיד צ'ורטקוב, שאל את רבו**

**רבי ישראל מצ'ורטקוב זצ"ל בעל ה"גנזי ישראל" האם נכונים הסיפורים שמספרים**

**על הקידוש של אביו. ענה לו רבו גם אני שמעתי את זה. ושאלו האם לא ראיתם**

**את זה. ענה לו רבו וכי בשעת הקידוש אנשים הסתכלו על היין הלא בודאי**

**הסתכלו על אבי הקדוש, דבר אחד ברור לי שאני יכול להעיד שאבא "רתח"**

**ו"תסס" בזמן הקידוש, וד"ל.**

**ג. הרה"ק רבי דוד משה מצ'ורטקוב זצ"ל לא הרשה לאיש להיות נוכח בזמן**

**עריכת הסדר. פעם הגיעו שני רבנים חשובים מאנ"ש ורצו להיות נוכחים בשעת**

**הסדר כדי לראות מקרוב את עריכת הסדר, וקבלו רשות על כך, הם ישבו בשלחן**

**בצד מול רבם.**

**כשנכנס הרבי לעריכת הסדר אמר להם אף שחרגתי ממנהגי והרשיתי לכם להיות**

**נוכחים בסדר, בקשתי שלא תחשבו מחשבות אחרות מלבד אמירת ההגדה**

**וענייני הסדר, כדי שלא יעלו מחשבות זרות בליל קדוש זה, וח"ו תבלבלוני**

**בכוונותי. קימו וקבלו והיו ב"סדר" עד תמו.**

**כשיצאו, סבבום חסידים ואנשי מעשה ושאלום איך היה ה"סדר" אצל רבם, ואיזה**

**חידושים נפלאים ראיתם בזמן ה"סדר". וענו להם היינו עסוקים כל כך בהתאמצות**

**שלא לחשוב בדברים אחרים זולת ההגדה כדי שלא תתפרץ מחשבה זרה, עד**

**שלא ראינו דבר ולא שמענו מהנעשה בשלחנו של הרבי.**

**ועיין בספר דברי ישראל פרשת שמיני בהגהותיו של האמרי שאול זצ"ל דכתב**

**שאצל הרה"ק רבי יחזקאל מקוזמיר זצ"ל גם היה מנהג זה שלא לתת לחסידים**

**להיות נוכחים בזמן הסדר. והם מרוב השתוקקות לא הלכו לביתם ועמדו מבחוץ**

**והטו אוזן לשמוע את עריכת הסדר.**

**לאחר גמר הסדר אמר להם בנים חביבים ! ראיתם אדם בא לבית התבשיל**

**מסתכל על הכיריים ורואה קדרה העומדת שם ומרתיח תחת הכיסוי, הוא אינו**

**יודע מה מתבשל שם בתוך הקדרה. מתי נודע לו, רק כשהתבשיל עולה ויוצא**

**מאוגני הקדרה, ומה נעשה מזה, זה נופל לתוך האפר והולך לאיבוד. אבל מי שיש**

**לו חוש הריח אפילו שהתבשיל לא עולה על גבותיו בכל זאת הוא מרגיש מה**

**מתבשל בתוכו והכל בא על מקומו בשלום, וד"ל. וכן נהג שלא להרשות לחסידים**

**להיכנס בזמן הדלקת נרות חנוכה, עיי"ש.**

**ד. הא לחמא עניא : מספרים על הרה"ק רבי מרדכי שרגא מהוסיאטין זצ"ל בנו**

**של הרה"ק רבי ישראל מרוז'ין זצ"ל, שראוהו בגיל שלש מחזיק "כעך" ובוכה.**

**ושאלוהו מדוע אתה בוכה, וענה משום שאני רעב. ושאלוהו הרי יש לך "כעך" ביד**

**ומדוע אתה לא אוכלו. ענה להם אבא אמר כשרוצים אסור, "דער טאטע האט**

**גיז'אגט אז מ'וויל טארמען נישט", ראו עד כמה גדול היה חינוך הילדים.**

**ה. מעשה בחסיד מארץ ישראל שהיה נוכח בליל הסדר אצל הרה"ק רבי אברהם**

**יעקב מסאדיגורה זצ"ל. פנה הרבי אל האורח אנחנו אומרים כאן "השתא הכא**

**לשנה הבאה בארץ ישראל" אבל אתם היושבים בארץ ישראל מה אתם אומרים.**

**ענה לו האורח כי גם אנחנו אומרים כך, ושאלו היתכן ? אלא כפי הנראה יכול**

**אדם לגור בארץ ישראל ובכל זאת לא להיות בה, וד"ל.**

**ועיין בספר דברי ישראל פרשת משפטים מש"כ לבאר על הפסוק "עלה אלי ההרה**

**והיה שם", מי שהוא נמצא אצל רבו אם ראשו ומחשבתו בביתו הרי הוא כאילו**

**אינו שם כלל אצל רבו. וזה שאמר הכתוב "והיה שם" דוקא. וכן הובא בכתבי**

**הבעש"ט מקום שהמחשבה של אדם מגעת שם הוא כולו, וד"ל.**

**ו. מסופר שהגאון מטשעבין זצ"ל מיד שהגיע מביהמ"ד התחיל מיד בעריכת הסדר**

**והתחיל לומר "קדש" ותרגם בשפת האידיש את משמעותו, וכן "ורחץ" וכו'.**

**וכשהגיע ל"שלחן עורך" לא פירש באידיש כוונת הדברים. וטעם הדבר בזה ?**

**ואמר בכל הסימנים כיוונתי הדברים על עצמי, "קדש" שאני אעשה קידוש, "ורחץ"**

**שאני אטול ידים, וכו', אבל ב"שלחן עורך" אמרתי ל"בית יעקב" אלו הנשים**

**שיכינו את השלחן בכל מיני מעדנים ומטעמים לכבוד החג, וכשמצווים לאחרים**

**צריך לומר להם בלשון רכה.**

**ז. שנה אחת בליל הסדר אמר בעל ה"אמרי אמת" בשם אביו בעל ה"שפת אמת"**

**שבאמירת "אנא ה'" אדם יכול לבקש ולפעול שימלא ה' כל משאלות לבו לטובה**

**ולברכה. וחשבו שכוונתו על הפסוק "אנא ה' הושיעה נא". והוא תיקנם ואמר**

**שהכוונה היה על "אנא ה' כי אני עבדך".**

**ח. בגדלות השבח לבורא עולם : איתא במדרש : מעשה באדם אחד שהיה הולך**

**בדרך בסחורה, ראהו אכסנאי א"ל רבי ומורי אם רצונך אבא עמך, א"ל בא עמי**

**בשלום. הלך עמו, כשהיו הולכים בדרך פגעו באדם אחד שהיה סומא בשתי עיניו**

**והיה יושב קרוב לעיר, מיד הוציא סלע אחד ונתן לו, אמר לאכסנאי שהיה הולך**

**עמו, תן לו גם אתה כמו שנתתי לו אני, א"ל איני נותן לו כלום, שאיני מכירו כמו**

**שאתה מכיר אותו לפיכך נתת לו ויפה עשית, א"ל אם אתה אינך רוצה לתת לו**

**הרשות בידך, הניחוהו לאותו סומא והם הלכו לדרכם.**

**כשהם הולכים בדרך פגעו במלאך המות, א"ל להיכן אתם הולכים, א"ל לסחורה,**

**והם לא ידעו שהוא מלאך המות. מיד כאשר נגלה אליהם ואמר אני מלאך המות,**

**פחדו ונפלו פניהם. אמר מלאך המות לראשון אתה נפדה ממות וקרא עליו**

**המקרא "והלך לפניך צדקך כבוד ה' יאספך", וא"ל הואיל והקדמת צדקה מממונך**

**בדרכך תחיה עוד חמשים שנה. אח"כ אמר לאכסנאי כבר סופך בידי והגיע יום**

**מיתתך, מיד ענה וא"ל אני וחברי באנו יחד והוא חוזר לביתו ואני אמות בכאן,**

**א"ל הן, זה קדם ועשה צדקה משלו, א"ל אם כן הניחה לי ואלך ואעשה צדקה, א"ל**

**שוטה שבעולם אדם פורש בים בספינה אם לא יתקן אותה בארץ מה עושה בפנים**

**ובתהומות כשבאים עליו גלי הים, כן מי שלא תיקן עצמו בחייו מה יעשה**

**במיתתו, ועכשיו מה שעשית עשוי ומכאן ואילך אין לך כלום שהגיע זמנך למות.**

**א"ל אם כן המתן לי עד שאלך לספר בשבחו של מקום על מה שעשה עמי. א"ל**

**מאחר שאתה מבקש לספר בשבחו של מקום יוסיפו שנותיך, עכ"ל.**

**ואיתא בספה"ק דזה הכוונה ארבעה "צריכים" להודות, ולא כתוב חייבים להודות,**

**כי בעל הנס צריך לאותו דבר בעתיד ימיו.**

**ט. כוונה בברכת המזון : הגאון ר' מאיר שפירא מלובלין זצ"ל היה נוהג לבחון**

**ילדים צעירי הצאן בתלמוד תורה, והיה מקובל שאם היו משיבים כהוגן היה**

**הבוחן מעניק להם מתנה. והיות והוא לא הביא עמו מתנות אמר להם שבמקום**

**מתנה יאמר להם חידוש נפלא. וחזר על מש"כ בבאר היטב סימן קפ"ה סק"א,**

**מצאתי, למה אין אות "ף" בברכת המזון, לפי שכל מי שבירך ברכת המזון בכוונה**

**אין שולט בו לא אף ולא קצף, ומזונותיו מצויין לו בריוח ובכבוד כל ימיו. (בשם**

**ספר החינוך, ועטרת זקנים).**

**בין המקשיבים היה תלמיד אחד שהדברים נכנסו לעומק לבו ובאותו שעה הוא**

**קיבל על עצמו לברך תמיד ברכת המזון בכוונה ובקול ומתוך הסידור.**

**בזמן המלחמה הגרמנים ימ"ש כבשו את מדינת פולין וברשעותם היו מעבידים את**

**ישראל בפרך והורגים אותם באכזריות. ובאותו זמן עמד אותו תלמיד, והוא היה**

**נמוך וידע שאחת דתו למות, והוא נזכר בדבריו של מהר"ם שפירא זצ"ל ונעמד על**

**קצות אצבעות רגליו כדי שיראה גבוה ושלחוהו בין החיים. בעמדו שם פגע בו**

**יהודי אחד ואמר לו שאם ישאלוהו אם יש לו אומנות שיגיד שהוא יודע להיות**

**טבח, ויתנו לו לעבוד במטבח, (אף שלא ידע מענייני בישול כלל) אמר כמו**

**שלמדוהו לומר והקצין שלחו למטבח והיה לו אוכל בשפע.**

**והתקיימו בו ב' הברכות, שלא היה בו אף וקצף, ומזונותיו מצויין לו ברווח.**

**י. "חסל סידור פסח כהלכתו" איתא בספה"ק מי שיש לו שכל לוקח עמו בחג**

**הפסח כשרות לכל השנה, ובחג הסכות שמחה לכל השנה. והעיקר הוא כשמסיים**

**מצוה יהיה מיד בדעתו להתחיל בה שוב כמ"ש "סוף מעשה במחשבה תחלה".**

**ת ו ש ל ב " ע ! ! !**

**------------**